Katrin Kits

Katrin Kits (sündinud 16. mail 1968) on eesti pedagoog ja koolijuht. Ta on töötanud õpetajana mitmes Eesti üldhariduskoolis ning olnud Tapa Gümnaasiumi ja Vasta kooli direktor.

Katrin Kits lõpetas 1990. aastal Tallinna Vanalinna Täiskasvanute Gümnaasiumi. 2014. aastal omandas ta Eesti Humanitaarinstituudis bakalaureusekraadi kultuuriteaduses, 2017. aastal Tallinna Ülikooli humanitaarteaduste instituudis magistrikraadi filosoofias ning 2022. aastal magistrikraadi võõrkeeleõpetaja erialal.Andres Tohver. https://virumaateataja.postimees.ee/7791797/tapa-gumnaasiumi-uueks-direktoriks-valiti-katrin-kits Tapa gümnaasiumi uueks direktoriks valiti Katrin Kits]. // Virumaa Teataja, 8.06.2023

Enne pedagoogitööle asumist töötas ta klienditeeninduse valdkonnas, sealhulgas SEB Pangas ja ettevõttes Hää Eesti Toit.Andres Tohver. Vasta mõisakooli direktor Katrin Kits: "See on täiesti unikaalne, et me oleme siin nagu väikeses lossis". // Virumaa Teataja, 15.12.2025 Ta on tegutsenud ka tõlkijana.Kadi Hainas. Imelised kaksikud: Elu on armastus. Midagi muud ei saagi see ju olla. // Maaleht, 25.04.2014

Õpetajatööd alustas Kits 2017. aastal. Ta on töötanud õpetajana Tallinna Kunstigümnaasiumis, Kohila Mõisakoolis, Püünsi Koolis ning Tallinna Muusika- ja Balletikoolis. 2023–2024 oli ta Tapa Gümnaasiumi direktor. Pärast seda jätkas ta tööd õpetajana Viimsi Gümnaasiumis. 2025. aasta augustis asus Kits Vasta kooli direktoriks Viru-Nigula vallas.

Isiklikku

Katrin Kitsel on arhitekt Kert Kitsega viis last. Vanemad lapsed on kaksikud: tšellist Marcel Johannes Kits ja viiuldaja Katariina Maria Kits. Poeg Remi Sebastian Kits on andmeteadlane.

Viited

Kategooria:Eesti koolijuhid
Kategooria:Eesti pedagoogid
Kategooria:Eesti tõlkijad
Kategooria:Tapa Gümnaasiumi õpetajad
Kategooria:Tallinna Ülikooli vilistlased
Kategooria:Sündinud 1968